2в и член 7, параграф 2г от основния регламент.
 (259)
 В съответствие с член 7, параграф 2в от основния регламент при определянето на целевата печалба Комисията взе предвид следните фактори: равнището на доходност преди увеличението на вноса от засегнатите държави, равнището на доходност, необходимо за покриване на пълните разходи и инвестициите, научноизследователската и развойната дейност и иновациите, както и равнището на доходност, което може да се очаква при нормални условия на конкуренция. Във всеки случай този марж на печалба не следва да бъде по-малък от 6 %.
 (260)
 Обемът на вноса от засегнатите държави се е увеличил значително и цените на вноса са спаднали рязко от 2019 г. насам (както е показано в таблици 2 и 3), което е довело до това производителите от Съюза да са нерентабилни. С оглед на това Комисията установи базова печалба, покриваща пълните разходите при нормални условия на конкуренция, въз основа на рентабилността на производителите от Съюза преди увеличаването на дъмпинговия внос, а именно като среднопретеглен марж на печалбата, регистриран от производителите от Съюза за 2017 г. и 2018 г. Поради това така изчислената базова печалба възлиза на [17,5—19,5] %.
 (261)
 Нито един от включените в извадката производители не отправи искане съгласно член 7, параграф 2в от основния регламент за корекции във връзка с неизвършените инвестиции или разходите за научноизследователска и развойна дейност и иновации.
 (262)
 Въз основа на това невредоносната цена е [610—746] EUR/тон, като тя е резултат от прилагането на горепосочения марж на печалбата от [17,5—19,5] % към производствените разходи по време на РП на включените в извадката производители от Съюза.
 (263)
 В съответствие с член 7, параграф 2г от основния регламент Комисията изготви оценка на бъдещите разходи, които произтичат от многостранни споразумения в областта на околната среда и протоколите към тях, по които Съюзът е страна, и на конвенциите на МОТ, изброени в приложение Ia, които промишлеността на Съюза ще направи през периода на прилагане на мярката в съответствие с член 11, параграф 2.
 (264)
 Тези разходи включваха допълнителните бъдещи разходи (т.е. след приспадане на действителните разходи, направени през РП) за осигуряване на съответствието със схемата на ЕС за търговия с емисии („СТЕ на ЕС“) и Директивата на ЕС относно емисиите от промишлеността (ДЕП). СТЕ на ЕС е крайъгълен камък на политиката на ЕС за спазване на многостранните споразумения в областта на околната среда. По същия начин ДЕП е основният инструмент на ЕС, регламентиращ емисиите на замърсители от промишлените инсталации, и като такъв също така гарантира съответствието с многостранните споразумения в областта на околната среда.
 (265)
 Разходите за съответствие със СТЕ на ЕС бяха изчислени въз основа на средните прогнозни допълнителни квоти за емисии на ЕС, които ще трябва да бъдат закупени през периода на прилагане на мерките (2021—2025 г.). Квотите за емисии на ЕС, използвани при изчислението, не включваха полагаемите безплатни квоти и бяха свързани единствено с разглеждания продукт. Разходите за квотите за емисии на ЕС бяха установени въз основа на данни, извлечени от Bloomberg New Energy Finance (от 7 февруари 2021 г.). Средната прогнозна цена за квотите за емисии на